শিরোনাম: প্রধানমন্ত্রী আবুধাবি যাচ্ছেন কাল মানবতাবিরোধী অপরাধ বন্ধে কার্যকর ব্যবস্থা নেওয়ার আহ্বান বাংলাদেশের মুক্তিযুদ্ধের অন্যতম সংগঠক আহমেদ আলী আর নেই, প্রধানমন্ত্রীর শোক প্রকাশ উৎসবমুখর কুমিল্লা মুজিববর্ষের ক্ষণগণনা শুরু স্বদেশ প্রত্যাবর্তন দিবসে বঙ্গবন্ধুর প্রতিকৃতিতে শ্রদ্ধা কালের কন্ঠের প্রতিষ্ঠাবার্ষিকীতে কুমিল্লায় র‌্যালি আলোচনা ও মুক্তিযোদ্ধা সংবর্ধনা
Published : Saturday, 11 January, 2020 at 8:54 PM
প্রধানমন্ত্রী শেখ হাসিনা তিন দিনের সরকারি সফরে আগামীকাল রবিবার (১২ জানুয়ারি) সংযুক্ত আরব আমিরাতে (ইউএই) যাবেন। সেখানে ‘আবুধাবি সাসটেইনেবল উইক’ ও ‘জায়েদ সাসটেইনেবল অ্যাওয়ার্ড সেরেমনি’সহ কয়েকটি কর্মসূচিতে অংশ নেবেন তিনি।
বিমান বাংলাদেশ এয়ারলাইনসের একটি ফ্লাইট রবিবার বিকাল ৫টায় প্রধানমন্ত্রী ও তার সফরসঙ্গীদের নিয়ে হযরত শাহজালাল আন্তর্জাতিক বিমানবন্দর থেকে আবুধাবির উদ্দেশে রওনা দেবে। ফ্লাইটটি স্থানীয় সময় রাত ৮টা ৫৫ মিনিটে আবুধাবি আন্তর্জাতিক বিমানবন্দরে অবতরণ করবে। বিমানবন্দরে ইউএইতে নিযুক্ত বাংলাদেশের রাষ্ট্রদূত মোহাম্মদ ইমরান প্রধানমন্ত্রীকে স্বাগত জানাবেন।
বিমানবন্দরের আনুষ্ঠানিকতা শেষে সুসজ্জিত মোটর শোভাযাত্রায় প্রধানমন্ত্রীকে দুবাইয়ের শাংরি-লা হোটেলে নিয়ে যাওয়া হবে। ইউএই সফরকালে প্রধানমন্ত্রী এই হোটেলেই অবস্থান করবেন।
শেখ হাসিনা আগামী সোমবার (১৩ জানুয়ারি) আবুধাবি ন্যাশনাল এক্সিবিশন সেন্টারে (এডিএনইসি) বেলা ১১টায় ‘আবুধাবি সাসটেইনেবল উইক’ এবং ১২টায় ‘জায়েদ সাসটেইনেবল অ্যাওয়ার্ডস সেরেমনি’তে উপস্থিত থাকবেন। পরে সন্ধ্যা সাড়ে ৬টায় প্রধানমন্ত্রী তার হোটেলে এনভয়ে’স কনফারেন্সে যোগ দেবেন।
পরদিন মঙ্গলবার প্রধানমন্ত্রী শেখ হাসিনা ইউএই প্রধানমন্ত্রী শেখ মোহাম্মদ বিন রশিদ আল মাকতুম, আবুধাবির যুবরাজ শেখ মোহাম্মদ বিন জায়েদ বিন সুলতান আল-নাহিয়ান ও ইউএই-এর প্রতিষ্ঠাতা ও প্রথম প্রেসিডেন্টের স্ত্রী শেখ ফাতিমা বিনতে মুবারক আল কেতবির সঙ্গে দেখা করবেন। বিকাল সাড়ে ৫টায় তিনি এডিএনইসিতে ‘দ্য ক্রিটিক্যাল রোল অব উইমেন ইন ডেলিভারিং ক্লাইমেট অ্যাকশন’-এর ওপর একটি সাক্ষাৎকার অধিবেশনে যোগ দেবেন।
তিন দিনের এ সফর শেষে আগামী ১৪ জানুয়ারি প্রধানমন্ত্রীর দেশে ফেরার কথা। বাসস।